text: [{"text_idx": "#000001", "text": "E rau sa beitaki edua na tagane yabaki 37 kei na watina yabaki 23 ena cala ni nodrau a butako mai vua edua na dauteitei yabaki 80 mai Raranibulubulu Labasa ena siga Vakarauwai sa oti."}, {"text_idx": "#000002", "text": "Vakaraitaka na i tukutuku ni ovisa ni rau a curu vakaukauwa e lomanivale, vakasaurarataka na dauteitei yabaki 80 ka butakoca eso na i lavo, dua na talevoni veikauyaki ka tiko na levu ni ka erau butakoca ena $400-00.Yaco na butako qo ena siga Vakarauwai sa oti."}, {"text_idx": "#000003", "text": "Ena nodratou vuki tototlo na ovisa mai Labasa e tauri lesu tale mai kina eso na ilavo ka butakoci kei na dua na mobile phone."}, {"text_idx": "#000004", "text": "Rau se tauri tikoga vakavesu na veiwatini qo me rau na qai rairai tale ena mataveilewai ena Labasa High Court ena i ka 4 ni siga ni vula o Evereli 2022."}]